CELEX: 32011R0604
Language: da
Date: 2011-06-20 00:00:00
Title: Kommissionens gennemførelsesforordning (EU) nr. 604/2011 af 20. juni 2011 om tarifering af varer i den kombinerede nomenklatur

23.6.2011   
            
            
               DA
            
            
               Den Europæiske Unions Tidende
            
            
               L 163/12
            
         KOMMISSIONENS GENNEMFØRELSESFORORDNING (EU) Nr. 604/2011
   af 20. juni 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. juni 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              En cylinderformet beholder af stål, af længde ca. 30 cm og diameter ca. 3 cm (såkaldt »airbagoppustningsanordning«).
                              Anordningen omfatter elektriske kontaktstifter, en tændsats, et kammer med en pyroteknisk ladning, et kammer med en blanding af gasser, filtre og en gasudladningsdyse.
                              Gasblandingen består af dinitrogenoxid, argon og helium.
                              Når et elektrisk signal fra motorkøretøjets sensorsystem aktiverer tændsatsen, starter der en proces, under hvilken den pyrotekniske ladning brænder, hvorved gasserne opvarmes, og der skabes et højt tryk. Gasserne udstødes gennem dysen og fylder airbaggen.
                              Beholderen skal indbygges i et motorkøretøjs airbagsystem.
                           
                        
               
                  8708 95 99
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVII samt teksten til KN-kode 8708, 8708 95 og 8708 95 99.
                  Anordningens funktion er at fylde airbaggen med gasser og ikke at skabe pyrotekniske effekter som omhandlet i kapitel 36. Tarifering under pos. 3604 er derfor udelukket.
                  »Luftgasgeneratorer« er varer til produktion af koks, antracit og andre kulstofholdige materialer. Gasproduktionsprocessen som følge af hurtige kemiske reaktioner (eksplosioner) i pyrotekniske materialer er ikke omfattet af pos. 8405. Tarifering af en »airbagoppustningsanordning« under pos. 8405 er derfor udelukket. (Se også Forklarende Bemærkninger til HS, pos. 8405, afsnit A og B.)
                  Da anordningen er en del af en airbag med oppustningssystem (se også Forklarende Bemærkninger til HS, pos. 8708, afsnit O), skal den derfor tariferes under KN-kode 8708 95 99.
               
            
                  
                              2.
                           
                           
                              En cylinderformet beholder af stål, af længde ca. 21 cm og diameter ca. 5 cm (såkaldt »airbagoppustningsanordning«).
                              Anordningen omfatter elektriske kontaktstifter, en tændsats, et kammer med en pyroteknisk ladning, et ekspansionskammer, filtre og en gasudladningsdyse.
                              Når et elektrisk signal fra motorkøretøjets sensorsystem aktiverer tændsatsen, starter der en proces, under hvilken den pyrotekniske ladning brænder, hvorved ekspansionskammeret fyldes med gasser, og der skabes et højt tryk. Gasserne udstødes gennem dysen og fylder airbaggen.
                              Beholderen skal indbygges i et motorkøretøjs airbagsystem.
                           
                        
               
                  8708 95 99
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVII samt teksten til KN-kode 8708, 8708 95 og 8708 95 99.
                  Anordningens funktion er at fylde airbaggen med gasser og ikke at skabe pyrotekniske effekter som omhandlet i kapitel 36. Tarifering under pos. 3604 er derfor udelukket.
                  »Luftgasgeneratorer« er varer til produktion af koks, antracit og andre kulstofholdige materialer. Gasproduktionsprocessen som følge af hurtige kemiske reaktioner (eksplosioner) i pyrotekniske materialer er ikke omfattet af pos. 8405. Tarifering af en »airbagppustningsanordning« under pos. 8405 er derfor udelukket. (Se også Forklarende Bemærkninger til HS, pos. 8405, afsnit A og B.)
                  Da anordningen er en del af en airbag med oppustningssystem (se også Forklarende Bemærkninger til HS, pos. 8708, afsnit O), skal den derfor tariferes under KN-kode 8708 95 99.